Diari Oficial de la Generalitat Valenciana


Sumari del DOGV 6642, del 02-11-2011 (2011/10539)

RESOLUCIÓ de 5 d'octubre de 2011, del Rectorat de la Universitat de València-Estudi General, relativa a la creació i la modificació de fitxers en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2011/10/05/(1)/dof/vci/html**

### Dades del document

Número de DOGV
:   6642

Data del DOGV
:   02-11-2011

Secció del DOGV
:   I. DISPOSICIONS GENERALS

Número del document
:   2011/10973


Data del document
:   05-10-2011

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * legislació
    * universitat
    * base de dades
    * dades personals

RESOLUCIÓ de 5 d'octubre de 2011, del Rectorat de la Universitat de València-Estudi General, relativa a la creació i la modificació de fitxers en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2011/10340]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, estableix que la creació, la modificació o la supressió dels fitxers de les administracions públiques només es podrà fer mitjançant una disposició general publicada al Butlletí Oficial de l'Estat o al diari oficial corresponent.  
Així mateix, els articles 52 a 54 del Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal, regulen les condicions de creació, modificació o supressió de fitxers de titularitat pública.  
Per donar compliment a aquest manament legal, el Rectorat de la Universitat de València-Estudi General, resol:   
  
Primer. Aprovar la creació dels fitxers que es relacionen en els annexos I i II.  
  
Segon. Aprovar la modificació dels fitxers que es relacionen en els annexos III i IV d'aquesta resolució amb el text consolidat corresponent. La modificació dels fitxers relacionats en els annexos III i IV és producte dels canvis en les necessitats dels serveis que realitzen la gestió.  
  
  
Tercer. La condició de responsable dels fitxers s'atribueix a la Universitat de València. Això sense perjudici de la funció de coordinació que corresponga a la Secretaria General i de la responsabilitat directa que en la gestió i la custòdia dels fitxers s'atribueix als òrgans que s'especifiquen en cada annex d'aquesta resolució per a cadascun dels fitxers.  
  
Quart. Els gestors dels fitxers relacionats hauran d'adoptar les mesures necessàries per assegurar que les dades de caràcter personal s'utilitzaran exclusivament per a les finalitats que justifiquen la creació dels fitxers i que es concreten en aquesta resolució.  
Així mateix, hauran de prendre les mesures necessàries per assegurar el compliment per part dels usuaris de les mesures de seguretat que s'adopten per a cada fitxer.  
  
Cinquè. Els titulars de les dades incloses en els fitxers objecte d'aquesta resolució podran exercir els drets d'accés, rectificació, cancel·lació i oposició al tractament de les dades en els casos previstos en la legislació vigent davant l'òrgan competent que per a cada fitxer es concreta en els annexos.  
  
Sisè. En els casos en què es prevegen comunicacions de dades, els responsables de la gestió dels fitxers advertiran els cessionaris de dades de caràcter personal sobre la seua obligació d'utilitzar-les exclusivament per a la finalitat de la cessió i d'acord amb el que disposa l'article 11.5 de la Llei Orgànica 15/1999, de 13 de desembre, de Protecció de Dades de Caràcter Personal.  
  
Setè. Aquesta resolució entrarà en vigor l'endemà de publicar-se al Diari Oficial de la Comunitat Valenciana.  
  
València, 5 d'octubre de 2011.- El rector: Esteban Morcillo Sánchez.  
  
  
Annex I. Fitxer «DATALOCAL».  
  
a) Denominació del fitxer:  
DATALOCAL.  
b) Finalitat del fitxer i usos previstos:  
Establir contacte i determinar els punts de possible cooperació amb les entitats locals i informar aquestes sobre el projecte DATALOCAL i altres activitats de la Universitat.  
Usos previstos:  
- Educació i cultura.  
- Finalitats històriques, estadístiques o científiques.  
- Altres finalitats.  
c) Origen de les dades:  
Persones o col·lectius dels quals es volen obtenir dades de caràcter personal o que estiguen obligats a donar-ne:  
- Personal d'entitats locals enquestat.  
- Persones de contacte d'entitats locals.  
Procediment de recollida de les dades de caràcter personal:  
- Formulari.  
- Enquestes.  
Procedència de les dades:  
La persona interessada o el seu representant legal.  
d) Estructura bàsica del fitxer i descripció dels tipus de dades de caràcter personal que s'hi inclouen:  
Fitxer mixt.  
- Dades de caràcter identificatiu: cognoms i nom, adreça, telèfon.  
  
- Dades de detalls de l'ocupació.  
- Dades relatives a l'enquesta.  
e) Comunicacions de dades:  
No se'n preveuen.  
f) Transferències internacionals de dades:  
No se'n preveuen.  
g) Òrgans de les administracions responsables del fitxer:  
Universitat de València-Estudi General  
Av. Blasco Ibáñez, 13  
46287 València  
h) Serveis o unitats davant els quals es poden exercir els drets d'accés, rectificació, cancel·lació i oposició:  
Vicerectorat de Participació i Projecció Territorial  
Av. Blasco Ibáñez, 13  
46508 València  
i) Mesures de seguretat:  
Nivell bàsic.  
  
  
Annex II. Fitxer «Personal amb Discapacitat».  
  
a) Denominació del fitxer:  
Personal amb Discapacitat.  
b) Finalitat del fitxer i usos previstos:  
Prestació de serveis d'informació, assessorament i valoració d'ajudes o productes de suport al personal de la Universitat amb discapacitat. Garantir la plena autonomia i la igualtat d'oportunitats. Difusió d'informació institucional.  
Usos previstos:  
- Recursos humans.  
- Treball i gestió d'ocupació.  
- Serveis socials.  
- Educació i cultura.  
- Finalitats històriques, estadístiques i científiques.  
- Altres finalitats.  
c) Origen de les dades:  
Persones o col·lectius dels quals es volen obtenir dades de caràcter personal o que estiguen obligats a donar-ne:  
Personal de la Universitat de València.  
Procediment de recollida de les dades de caràcter personal:  
- Formulari.  
- Enquestes o entrevistes.  
Procedència de les dades:  
La persona interessada o el seu representant legal.  
d) Estructura bàsica del fitxer i descripció dels tipus de dades de caràcter personal que s'hi inclouen:  
Fitxer mixt.  
- Dades de salut.  
- Dades de caràcter identificatiu: NIF/CIF, cognoms i nom, adreça, telèfon.  
- Dades de característiques personals.  
- Dades de circumstàncies socials.  
- Dades de detalls de l'ocupació.  
- Dades econòmiques, financeres i d'assegurances.  
e) Comunicacions de dades:  
- Les previstes en els supòsits regulats per l'article 11.2.f de la Llei Orgànica 15/1999.  
- A participants en programes de voluntariat als quals s'aculla el titular de les dades personals.  
- A clíniques, professionals i serveis de salut amb el consentiment exprés dels titulars.  
f) Transferències internacionals de dades:  
No se'n preveuen.  
g) Òrgans de les administracions responsables del fitxer:  
Universitat de València-Estudi General.  
Av. Blasco Ibáñez, 13  
46430 València  
h) Serveis o unitats davant els quals es poden exercir els drets d'accés, rectificació, cancel·lació i oposició:  
Unitat per a la Integració de Persones amb Discapacitat  
Facultat de Psicologia  
Av. Blasco Ibáñez, 21  
46144 València  
i) Mesures de seguretat:  
Nivell alt.  
  
  
Annex III. Fitxer «Estudiants amb Discapacitat».  
  
a) Denominació del fitxer:  
Estudiants amb Discapacitat.  
b) Finalitat del fitxer i usos previstos:  
Prestació de serveis d'informació, assessorament i inserció laboral a estudiants amb discapacitat. Garantir la plena autonomia i igualtat d'oportunitats. Difusió d'informació institucional.  
Usos previstos:  
- Recursos humans.  
- Treball i gestió d'ocupació.  
- Serveis socials.  
- Educació i cultura.  
- Finalitats històriques, estadístiques i científiques.  
- Altres finalitats.  
c) Origen de les dades:  
Persones o col·lectius dels quals es volen obtenir dades de caràcter personal o que estiguen obligats a donar-ne:  
- Estudiants matriculats a la Universitat de València i centres adscrits.  
- Familiars, tutors o curadors relacionats amb els estudiants beneficiaris del servei.  
Procediment de recollida de les dades de caràcter personal:  
- Formularis.  
- Enquestes o entrevistes.  
- Declaracions, sol·licituds i formularis complimentats per les persones interessades.  
Procedència de les dades:  
La persona interessada o el seu representant legal.  
d) Estructura bàsica del fitxer i descripció dels tipus de dades de caràcter personal que s'hi inclouen:  
Fitxer mixt.  
- Dades de salut.  
- Dades de caràcter identificatiu: DNI/NIF, cognoms i nom, telèfon, adreça.  
- Dades de característiques personals.  
- Dades de circumstàncies socials.  
- Dades acadèmiques i professionals.  
- Dades de detalls de l'ocupació.  
- Dades econòmiques, financeres i d'assegurances.  
e) Comunicacions de dades:  
- Les previstes en els supòsits regulats per l'article 11.2.f de la Llei Orgànica 15/1999.  
- A participants en programes de voluntariat als quals s'aculla el titular de les dades personals.  
- A entitats dedicades a la promoció i la inserció laboral d'estudiants amb discapacitat amb el consentiment exprés dels estudiants.  
  
- A familiars o persones a la tutela o curatela de les quals es trobe subjecte el titular de les dades amb el consentiment exprés d'aquest.  
- A clíniques, professionals i serveis de salut amb consentiment exprés dels titulars.  
f) Transferències internacionals de dades:   
No se'n preveuen.  
g) Òrgans de les administracions responsables del fitxer:  
Universitat de València-Estudi General  
Av. Blasco Ibáñez, 13  
46840 València  
h) Serveis o unitats davant els quals es poden exercir els drets d'accés, rectificació, cancel·lació i oposició:  
Unitat per a la Integració de Persones amb Discapacitat  
Facultat de Psicologia  
Av. Blasco Ibáñez, 21  
46288 València  
i) Mesures de seguretat:  
Nivell alt.  
  
  
Annex IV. Fitxer «Voluntaris de la Unitat   
per a la Integració de Persones amb Dispacitat».  
  
a) Denominació del fitxer:  
Voluntaris UPD.  
b) Finalitat del fitxer i usos previstos:  
Gestió de voluntariat. Certificats. Informes per al reconeixement de crèdits acadèmics. Difusió d'informació institucional.  
Usos previstos:  
- Serveis socials.  
- Educació i cultura.  
- Finalitats històriques, estadístiques o científiques.  
- Altres finalitats.  
c) Origen de les dades:  
Persones o col·lectius dels quals es volen obtenir dades de caràcter personal o que estiguen obligats a donar-ne:  
Estudiants matriculats en la Universitat de València que participen en el programa de voluntariat de la Unitat per a la Integració de Persones amb Discapacitat.  
Procediment de recollida de les dades de caràcter personal:  
- Formularis.  
- Enquestes o entrevistes.  
- Declaracions, sol·licituds i formularis emplenats per les persones interessades.  
Procedència de les dades:  
La persona interessada o el seu representant legal.  
d) Estructura bàsica del fitxer i descripció dels tipus de dades de caràcter personal que s'hi inclouen:  
Fitxer mixt.  
- Dades de salut.  
- Dades de caràcter identificatiu: NIF/DNI, cognoms i nom, telèfon, adreça.  
- Dades de característiques personals.  
- Dades de circumstàncies socials.  
- Dades acadèmiques i professionals.  
- Dades de detalls de l'ocupació.  
- Dades econòmiques, financeres i d'assegurances.  
e) Comunicacions de dades:  
- Les previstes en els supòsits regulats per l'article 11.2.f de la Llei Orgànica 15/1999.  
- A participants en programes de voluntariat als quals s'aculla el titular de les dades personals.  
- A familiars o persones a la tutela o curatela de les quals es trobe subjecte la persona discapacitada a la qual es dóna suport.  
- Entitats que requerisquen voluntaris amb el consentiment de les persones interessades.  
f) Transferències internacionals de dades:  
No se'n preveuen.  
g) Òrgans de les administracions responsables del fitxer:  
Universitat de València Estudi General  
Av. Blasco Ibáñez, 13  
46846 València  
h) Serveis o unitats davant els quals es poden exercir els drets d'accés, rectificació, cancel·lació i oposició:  
Unitat per a la Integració de Persones amb Discapacitat  
Facultat de Psicologia  
Av. Blasco Ibáñez, 21  
46591 València  
i) Mesures de seguretat:  
Nivell alt.


Còpia Permalink ELI